নিকোলো বারেল্লা
নিকোলো বারেল্লা (ইতালীয়: Nicolò Barella, ইতালীয় উচ্চারণ: [nikoˈlɔ bbaˈrɛlla]; জন্ম: ৭ ফেব্রুয়ারি ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন। ২০১২ সালে, বারেল্লা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৮ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২১ ম্যাচে ৪টি গোল করেছেন। দলগতভাবে, বারেল্লা এপর্যন্ত ১টি শিরোপা জয়লাভ করেছেন, যার মধ্যে ১টি ইন্টার মিলানের হয়ে জয়লাভ করেছেন।